Diari Oficial de la Generalitat Valenciana


Sumari del DOGV 4236, del 25-04-2002 (2002/4229)

ACORD de 10 de desembre de 2001, de la Comissió Territorial d'Urbanisme d'Alacant, relatiu a la correcció d'errada en la memòria de les Normes Subsidiàries del municipi de Murla.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4229


Data del document
:   10-12-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Murla
    * pla d'urbanisme

ACORD de 10 de desembre de 2001, de la Comissió Territorial d'Urbanisme d'Alacant, relatiu a la correcció d'errada en la memòria de les Normes Subsidiàries del municipi de Murla. [2002/X4229]
  
Vist l'expedient de referència i de conformitat amb els següents antecedents i consideracions,
  
Antecedents de fet
  
Primer. La correcció d'errada es va aprovar mitjançant Acord del ple de l'Ajuntament del dia 4 d'octubre de 2001. La Comunitat de Regants Sant Miquel de Murla és la que n'ha instat l'Ajuntament a la rectificació.
  
Segon. La documentació està integrada pel certificat de l'acord plenari amb justificació de la correcció i còpia del full de la memòria modificada.
  
Tercer. L'objecte de l'expedient és aclarir la titularitat d'una captació d'aigua i:
  
Reconéixer la titularitat municipal de les infraestructures de proveïment d'aigua referides al pou de captació d'aigua que es troba al final del carrer de José Antonio (en l'actualitat carrer de la Font), el depòsit d'aigua d'una capacitat de 100 m3 així com el construït al Nord del nucli urbà amb una capacitat de 1.000 m3, sistema de proveïment i xarxa de distribució d'aigua.
  
Reconéixer que la captació d'aigua situada al nord-est del terme, pròxima al mur del Sanatori de Fontilles és de titularitat de la Comunitat de Regants Sant Miquel de Murla, i que s'usa per a reg; i que d'aquest pou l'Ajuntament de Murla només és titular d'un nombre d'accions que oscil·la entre 15 i 20 accions.
  
L'acord aclareix els termes anteriors i indica que vol rectificar una pàgina de la memòria de les Normes Subsidiàries, no obstant això el text posat entre cometes de l'acord, així com la pàgina núm. 17 aportada coincideix exactament amb la pàgina núm. 17 de la memòria de les Normes Subsidiàries existent en l'Arxiu d'aquests Serveis Territorials diligenciada amb la data d'aprovació de la Comissió Territorial d'Urbanisme de 13 de novembre de 1990. I per tant la correcció d'errada pretesa ja està en el document vigent. Així mateix, cal indicar que la memòria d'un instrument de planejament no té caràcter normatiu i només serveix com a explicació i justificació de l'expedient.
  
Consideracions tecnicojurídiques
  
Primera. La tramitació de la correcció s'ha efectuat de conformitat amb el que estableix l'article 105.2 de la Llei de Règim Jurídic de les Administracions Públiques i el Procediment Administratiu Comú, de 26 de novembre, que indica que les administracions públiques poden rectificar en qualsevol moment, d'ofici o a instància dels interessats, les errades materials, de fet o aritmètiques existents en els seus actes.
  
Segona. La documentació es considera completa per al fi pretés d'acord amb l'article 27 de la LRAU i concordants del RPCV.
  
Tercera. Quant al contingut no es formula cap objecció a la correcció plantejada, tenint en consideració, a més, que els assumptes relatius a la titularitat dels béns no incumbeixen a aquesta Comissió.
  
Quarta. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'aprovació definitiva de modificacions puntuals de pla general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme acorda:
  
1r) Aprovar definitivament la correcció d'errada en la memòria de les Normes Subsidiàries del municipi de Murla, i fer notar que la redacció aportada és coincident amb la del document existent en aquest Servei Territorial.
  
2n) Publicar íntegrament el present acord aprovatori en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, ja que no té el document de normes urbanístiques.
  
Contra el present acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 10 de desembre de 2001.- El secretari de la Comissió Territorial d'Urbanisme, p.o., el cap de la Secció de Planejament: Juan Frasés Juan.